5 
mentis Kcelreuteri plantas hybridas, id est, inter species diversas, perpetuas effici non 
posse, plane consentit. Revera, phaenomena Naturae hodierna ad eandem finem ducunt; 
et quum Dea sibi in actis omnibus momentosis semper constet, leges de un& vegetabilium 
tribu omnes alias dirigere, nisi si experimentis certissimis esse aliusmodi probetur, cre¬ 
dere debemus. 
Inter species quas pro ineditis proposui, unam, verosimiliter hybridam, admisi; quod 
quidam, utpote novum et fere inauditum, vindicari debere putabunt. Est, tamen, nihil 
nisi necessitas, quo vindicetur. Adsunt characteres quibus speciei nulli adscribi potest; 
et, cum sit inter duas, parentibus patefactis, matris tantidem esset quanti patris; huic 
non magis similitudine accedens quam illae, duos locos obtineret, v. nullum. Sed nimis 
diversa est ut silentio praeteream ; ergo locum quendam habere necesse est; et, omnibus 
perpensis, proprium tribuere malui, quam alterius. Quid, enim, prodest si speciei natu¬ 
ralis character, qui tum ex duobus conflabitur, ita augeatur ut hybridam sibi dissimilli¬ 
mam recipiat? Species, enim, Botanicorum saepius artificiales sunt, et, ex rerum ipsarum 
naturi, quodammodo semper erunt. 
